Πριμαντόνα
Πριμαντόνα και ντίβα είναι δύο όροι που προέρχονται από τον κόσμο της όπερας και περιγράφουν τη διάσημη τραγουδίστρια. Αμφότεροι προέρχονται από τα ιταλικά και χρησιμοποιούνται αμετάφραστοι - στην κυριολεξία "prima donna" είναι η πρώτη κυρία και "diva" σημαίνει θεά.

Στις απαρχές της όπερας η πριμαντόνα ήταν τεχνικός όρος και αναφερόταν στο γυναικείο πρωταγωνιστικό ρόλο μιας παράστασης - αντίστοιχα για τον ανδρικό πρώτο ρόλο ο όρος ήταν "primo uomo", δηλ. πρώτος άνδρας. Σύντομα όμως άρχισε να αποδίδεται από το κοινό ως τίτλος θαυμασμού στις πιο χαρισματικές ερμηνεύτριες και καθιερώθηκε ως τέτοιος στην καθομιλουμένη. Από τεχνική άποψη οι πριμαντόνες είναι συνήθως σοπράνο (π.χ. Μαρία Κάλλας, Μονσεράτ Καμπαγιέ), αφού για τέτοιο ύψος φωνής έχουν γραφτεί οι σπουδαιότεροι ρόλοι. Πάντως αυτό δεν είναι απόλυτο, καθώς σπουδαίες μέτζο, όπως η Τσετσίλια Μπάρτολι ή η Αγνή Μπάλτσα, χαρακτηρίζονται επίσης ως πριμαντόνες ή ντίβες από το κοινό και τον τύπο. 

Στις μέρες μας η λέξη "πριμαντόνα" μπορεί να χρησιμοποιηθεί και με ειρωνική σημασία, για να χαρακτηρίσει ανθρώπους που η διασημότητα τους έκανε ματαιόδοξους, εγωπαθείς ή εθισμένους στην πολυτέλεια - αυτό οφείλεται στο γεγονός πως πολλές πραγματικές πριμαντόνες έχουν περάσει στη συλλογική μνήμη ως τέτοιες προσωπικότητες.
Q1344
όπερα
Concept
Q7366
τραγουδίστρια
Concept
Q652
ιταλικά
Concept
Q467
γυναικείο
Concept
Q8441
ανδρικό
Concept
Q30903
σοπράνο
Concept
Q128297
Μαρία Κάλλας
PER
Q151435
Μονσεράτ Καμπαγιέ
PER
Q7390
φωνή
MISC
Q186506
μέτζο
Concept
Q18828
Τσετσίλια Μπάρτολι
PER
Q235679
Αγνή Μπάλτσα
PER
None
τύπο
UNK
Q693249
Πριμαντόνα
Concept
instrument
voice type
voice type